Lennot Helsingistä Abu Dhabiin kulkevat aina Helsinki-Vantaalta Abu Dhabin kansainväliselle lentokentälle. Nämä ovat molempien kaupunkien ainoat kaupallista ilmailua tarjoavat lentokentät. Yhden lentokentän kaupungeissa on paljon etuja useamman lentokentän kaupunkeihin verrattuna. Koskaan ei tarvitse pelätä kulkevansa vahingossa väärälle kentälle ja mahdolliset jatkolennot lähtevät aina oikeasta paikasta. Usean lentokentän kaupungeissa joutuu aina tarkasti katsomaan, miltä kentältä oma lento lähtee tai joutuuko lennon vaihdon aikana matkustamaan toiselle puolelle kaupunkia. Helsinki-Vantaan etuja ovat sen melko pieni koko sekä helppokulkuisuus. Terminaaleja on vain kaksi ja nekin sijaitsevat melko lyhyen kävelymatkan päässä toisistaan. Kauppoja, ravintoloita ja kahviloita on kuitenkin tarjolla tarpeeksi ja jokaiselle löytyy helposti jotain ajanvietettä terminaalirakennuksen sisältä. Erikoisuutena voit Helsinki-Vantaalla käydä vaikka uimassa tai saunomassa. Abu Dhabi on Helsinki-Vantaaseen verrattuna taas erittäin suuri lentokenttä ja aktiviteettejä löytyy myös enemmän. Suuren kokonsa vuoksi siellä kannattaakin varata hieman enemmän aikaa kävelemiseen sekä turvatarkastukseen ja lähtöselvitykseen. Terminaalit ovat kuitenkin melko uusia ja helppokulkuisia kentän suuresta koosta huolimatta. Kentälle ajoissa saapuva voi nauttia tax-free-shoppailusta sekä poikkeuksellisen hyvästä ravintolatarjonnasta.